
AB SEB bankas
Kodas 112021238
Buveinė: Gedimino pr. 12, LT-01103 Vilnius, Lietuva
AB SEB banko eilinio visuotinio akcininkų susirinkimo sprendimų projektai

1. 
Dėl AB SEB banko metinio pranešimo
Konstatuoti, kad su AB SEB banko 2009 metų konsoliduotu metiniu pranešimu ir jo priedu – Bendrovių, kurių vertybiniais popieriais prekiaujama reguliuojamoje rinkoje, valdymo kodekso laikymosi atskleidimo forma – susipažinta.

2. 
Dėl AB SEB banko auditoriaus išvadų

Konstatuoti, kad audito, kurį atliko audito įmonė UAB „PricewaterhouseCoopers“, pranešimas (nepriklausomo auditoriaus išvada apie AB SEB banko ir AB SEB banko grupės 2009 metų finansinę ataskaitą, paruoštą pagal Tarptautinius finansinės atskaitomybės standartus, priimtus taikyti Europos Sąjungoje, ir išvada apie kitą įstatymų reikalaujamą pateikti informaciją) išklausytas.

3. Dėl AB SEB banko stebėtojų tarybos atsiliepimų ir pasiūlymų

Konstatuoti, kad AB SEB banko stebėtojų tarybos atsiliepimai ir pasiūlymai dėl AB SEB banko veiklos strategijos, metinės konsoliduotos finansinės ataskaitos, pelno paskirstymo projekto ir AB SEB banko konsoliduoto metinio pranešimo, taip pat banko valdybos ir prezidento veiklos, išklausyti.

4. Dėl AB SEB banko 2009 metų finansinės atskaitomybės tvirtinimo

Patvirtinti AB SEB banko ir AB SEB banko grupės 2009 metų konsoliduotą finansinę ataskaitą, parengtą pagal Tarptautinius finansinės atskaitomybės standartus.

5. Dėl AB SEB banko 2009 metų nuostolių paskirstymo

Patvirtinti AB SEB banko 2009 metų nuostolių paskirstymą.
6. Dėl AB SEB banko nuostolių dengimo papildomais akcininkų įnašais
· Ne mažesne kaip 345 280 000,00 Lt (trijų šimtų keturiasdešimt penkių milijonų dviejų šimtų aštuoniasdešimt tūkstančių litų) dydžio suma padengti 2009 m. gruodžio 31 d. metinėse finansinėse ataskaitose nurodyto AB SEB banko finansinio nuostolio dalį papildomais AB SEB banko akcininkų įnašais. 

· Nustatyti, kad nuostolį dengti privalo tik šiame AB SEB banko akcininkų susirinkime dalyvaujantys ir „už“ šio sprendimo priėmimą balsuojantys akcininkai.

· Nustatyti, kad minimalus įnašas, tenkantis vienai akcijai, yra 22,45 Lt (dvidešimt du litai 45 centai). Atsižvelgiant į tai, nustatyti, kad minimalus kiekvieno akcininko įnašo dydis yra apskaičiuojamas akcininko nuosavybės teise turimų akcijų skaičių padauginus iš 22,45 Lt (dvidešimt dviejų litų 45 centų).

· Ne vėliau kaip iki 2010 m. balandžio 1 d. įnašai turi būti įmokėti į AB SEB banko sąskaitą LT74 7044 0630 0000 0022 ir mokėjimo paskirtyje nurodyta akcininko, kurio vardu mokamas įnašas, vardas ir pavardė /  pavadinimas bei žodžiai „Įnašas AB SEB banko nuostoliui dengti“ arba sudarytas akcininko įsipareigojimo įmokėti įnašą ir atitinkamo dydžio AB SEB banko finansinio įsipareigojimo atitinkamam akcininkui įskaitymo sandoris. Akcininko įnašo įmokėjimas į pirmiau nurodytą sąskaitą ar tarpusavio įsipareigojimų įskaitymo sutarties pasirašymas yra besąlyginis ir neatšaukiamas akcininko valios dengti AB SEB banko nuostolį sumokėtu / įskaitytu įnašu pareiškimas. Įmokėtos / įskaitytos sumos nedelsiant panaudojamos AB SEB banko nuostoliui dengti.

7.
Dėl AB SEB banko audito įmonės rinkimo ir mokėjimo už audito paslaugas sąlygų tvirtinimo
· Išrinkti audito įmonę UAB „PricewaterhouseCoopers“ AB SEB banko einamųjų ir ne daugiau kaip 2 (dviejų) būsimųjų finansinių metų metinėms finansinėms ataskaitoms patikrinti.
· Pavesti AB SEB banko prezidentui sudaryti sutartį dėl audito paslaugų teikimo su UAB „PricewaterhouseCoopers“ nustatant joje mokėjimo už paslaugas sąlygas.
8.
Dėl naujo AB SEB banko stebėtojų tarybos nario rinkimo

Išrinkti Tedą Tonį Kylbergą AB SEB banko stebėtojų tarybos nariu iki šios stebėtojų tarybos kadencijos pabaigos (iki 2013 m. spalio 29 d.) ir nustatyti, kad Tedas Tonis Kylbergas savo, kaip AB SEB banko stebėtojų tarybos nario, pareigas pradeda eiti ne anksčiau nei nuo Lietuvos banko leidimo gavimo dienos.
